**OHJAAJA INFO RALLICROSS SM HYVINKÄÄ 2.-3.9.2022**

**Turvallisuusasiat**

Ambulanssi sijaitsee lähtölaatalla, kuljettajan on kaadon jälkeen käytävä tarkastuksessa. Kaatokyyditys noutaa. Kaatuneelle autolle suoritetaan tekninen tarkastus erillisellä alueella.

Varikolla liikennöitäessä on noudatettava erityistä varovaisuutta. Varikolla on max. 20km/h nopeusrajoitus. Polkupyörien, potkulautojen, mopojen yms. käyttö varikolla kielletty.

Alkoholin nauttiminen varikolla kielletty.

Jätteiden jättäminen kilpailualueelle on kielletty. Kilpa- ja huoltoauton alla on oltava nesteitä läpäisemätön suoja. Varikkopaikalla sammutin ja öljynimeytysmatto sarjasäännön mukaan. Tulityöt on sallittu vain niille varatuissa paikoissa.

**Lähtöön järjestäytyminen**

Kilpailijoiden on oltava varikolla valmiina siirtymään lähdön keräilyalueelle hyvissä ajoin ennen omaa kilpailulähtöään. Keräystaulu näyttää kerättävän lähdön numeroa. Kilpailijoiden on siirryttävä keräilyalueelle viimeistään kahden (2) minuutin kuluessa vilkkuvalon syttymisen jälkeen.

**Vilppilähtö**

Vilppilähtöjen valvonnassa käytetään elektronista vilppilähdön valvontalaitetta jokaisella käytettävällä lähtöpaikalla. Vilppilähdöt sarjasäännön mukaan.

**Ajettavat kierrokset**

Sarjasäännön mukaan. Huomioi maalin sijainti ja radalta poistuminen varovaisuutta noudattaen.

**Radan valvonta ja lippumerkit**

Radan varrella on yhdeksän ratatuomaripistettä, sekä lisälenkin apulippupiste. PL-piste on maaliviivan tuntumassa. Liputus sääntökirjan mukaan. Kilpailun johto on kilpailun aikana tuomaritornissa. Kilpailijoiden yhdyshenkilö Päivi Toijala on tuomaritornin juurella.

**Palkintojenjako**

Palkinnot jaetaan tuomaritornin läheisyydessä lipputankojen luona. Palkitaan 6 parasta per luokka. Osallistuminen palkintojenjakoon sarjasäännön mukaan.

Mukavaa ja rehtiä kilpailua!

Tuomas Syyrakki

Kilpailunjohtaja